CELEX: 32005D0649
Language: bg
Date: 2005-04-13 00:00:00
Title: Решение № 649/2005/ЕО на Европейския парламент и на Съвета от 13 април 2005 година за изменение на Решение № 1419/1999/ЕО за установяване на действията на Общността за събитието „Европейска столица на културата“ за годините от 2005 до 2019

Важна правна забележка

|

32005D0649

Официален вестник n° L 117 , 04/05/2005 стр. 0020 - 0021

		20050413Решение № 649/2005/ЕО на Европейския парламент и на Съветаот 13 април 2005 годиназа изменение на Решение № 1419/1999/ЕО за установяване на действията на Общността за събитието "Европейска столица на културата" за годините от 2005 до 2019ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 151 от него,като взеха предвид предложението на Комисията,като взеха предвид становището на Комитета на регионите [1],действайки съгласно процедурата, постановена в член 251 от Договора [2],като имат предвид, че:(1) Решение № 1419/1999/ЕО на Европейския парламент и на Съвета от 25 май 1999 г. за установяване на действията на Общността за събитието "Европейска столица на културата" за годините от 2005 до 2019 [3], цели да подчертае богатството, разнообразието и общите характеристики на европейските култури и да допринесе за по-доброто взаимно опознаване на европейските граждани.(2) Приложение I към Решение № 1419/1999/ЕО посочва хронологичния ред, съобразно който държавите-членки могат да подават номинации за мероприятието. Това приложение се ограничава до държавите-членки по времето, когато решението е прието на 25 май 1999 г.(3) Член 6 от Решение № 1419/1999/ЕО постановява, че това решение може да се променя, особено с оглед на бъдещото разширение на Европейския съюз.(4) В светлината на разширението от 2004 г. е важно новите държави-членки също да имат възможност в кратък период от време на подадат номинации за мероприятието на Европейската столица на културата, без да се променя редът за другите държави-членки, така че от 2009 г. нататък и до края на настоящото действие на Общността всяка година могат да се избират две столици в държавите-членки.(5) Следователно Решение № 1419/1999/ЕО трябва да се измени,РЕШИХА:Член 1Решение № 1419/1999/ЕО се изменя както следва:1. Добавя се следното съображение:"(12а) като има предвид, че следва да се изчислят финансовите последствия от това решение по такъв начин, че да се гарантира адекватно и подходящо финансиране от Общността за определянето на две европейски столици на културата;";2. Член 2, параграф 1 се заменя със следното:"1. За европейска столица на културата се определят градове в държавите-членки така, както е изложено в списъка в приложение I. До 2008 г. включително определянето ще се прилага за един град от държавата-членка в списъка. От 2009 г. нататък определянето ще се прилага за един град от всяка от държавите-членки в списъка. Хронологичният ред, описан в приложение I, може да се променя при взаимно съгласие между съответните държави-членки. Всяка държава-членка подава своята номинация на един или повече градове до Европейския парламент, Съвета, Комисията и Комитета на регионите. Тази номинация се подава не по-късно от 4 години преди предвиденото начало на въпросното мероприятие и може да е придружена от препоръка от съответната държава-членка.";3. Приложение I се заменя с текста в приложението към настоящото решение.Член 2Настоящото решение влиза в сила на двадесетия ден след публикуването му в Официален вестник на Европейския съюз.Прилага се от 1 май 2004 г.Съставено в Страсбург на 13 април 2005 година.За Европейския парламентПредседателJ. P. Borrell FontellesЗа СъветаПредседателN. Schmit[1] ОВ C 121, 30.4.2004 г., стр. 15.[2] Становище на Европейския парламент от 22 април 2004 г. (все още непубликувано в Официален вестник), Обща позиция на Съвета от 21 октомври 2004 г. (ОВ С 25 Е, 1.2.2005 г., стр. 41) и Позиция на Европейския парламент от 22 февруари 2005 г. (все още непубликувана в Официален вестник).[3] ОВ L 166, 1.7.1999 г., стр. 1.--------------------------------------------------20050413ПРИЛОЖЕНИЕХРОНОЛОГИЧЕН РЕД, ПО КОЙТО МОГАТ ДА СЕ ПОДАВАТ НОМИНАЦИИ ЗА ЕВРОПЕЙСКА СТОЛИЦА НА КУЛТУРАТА2005 г. | Ирландия | |2006 г. | Гърция [1] | |2007 г. | Люксембург | |2008 г. | Обединеното кралство | |2009 г. | Австрия | Литва |2010 г. | Германия | Унгария |2011 г. | Финландия | Естония |2012 г. | Португалия | Словения |2013 г. | Франция | Словакия |2014 г. | Швеция | Латвия |2015 г. | Белгия | Чешка република |2016 г. | Испания | Полша |2017 г. | Дания | Кипър |2018 г. | Нидерландия [1] | Малта |2019 г. | Италия | |[1] На срещата си от 28 май 1998 г. Съветът за култура и аудиовизия отбеляза размяната на позиции между Гърция и Нидерландия съгласно член 2, параграф 1 от Решение № 1419/1999/ЕО.--------------------------------------------------